Qishki Olimpiya oʻyinlarida biatlon
Biatlon — 1960-yilda Kaliforniyaning Skvo vodiysida boʻlib oʻtgan Qishki Olimpiya oʻyinlarida erkaklar oʻrtasida yakka tartibda 20 km masofada amalga oshirilgan. 1968-yilda Grenoblda boʻlib oʻtgan Qishki Olimpiya oʻyinlarida erkaklar oʻrtasida 4 × 7,5 km masofaga estafeta, keyin esa 10 km masofaga sprint koʻrinishida 1980-yilda Nyu-Yorkning Leyk-Plasid shahrida boʻlib oʻtgan Qishki Olimpiya oʻyinlarida musobaqasi ilk bor start olgan. 1992-yil Albertvildagi Qishki Olimpiada oʻyinlaridan boshlab ayollar yakka tartibli biatloni 15 km masofa bilan start olgan. keyin ayrim oʻzgrishlar roʻy bergan boʻlib, 3 × 7,5 km oʻrni turli yillarda (4 × 7,5 km 1994—2002-yillar davomida va 4 × 6 km, 2006-yilda) oʻzgartirilgan va 7,5 km sprint toʻxtamiga kelingan. Taʼqib qilish poygasi (12.5 km erkaklar uchun va 10 km ayollar uchun) 2002-yilda Solt-Leyk-Siti shahrida boʻlib oʻtgan qishki Olimpiya oʻyinlariga kiritilgan. Sprint poygasining eng yaxshi 60 nafar ishtirokchisi (10 km erkaklar uchun va 7,5 km ayollar uchun) taʼqib qilish tadbiriga yuqori koʻrsatgichlarga erisha olishgan. Musobaqalarni oʻziga hos qiziqarli tomoni sprint gʻolibi poygani birinchi boshlaydi, undan keyin har bir biatlonchi bir vaqtning oʻzida sprint gʻolibini ortda qoldirshga urinadilar. 2006-yil Turindagi Qishki Olimpiya oʻyinlarida ommaviy start (15 km erkaklar uchun va 12,5 km ayollar uchun) joriy etilgan, bu koʻrinish xulosasiga koʻra oldingi toʻrtta musobaqaning eng yaxshi 30 ta biatlonchisi musobaqani birgalikda boshlashga ruxsat berilgan. 1960-yilgi Qishki Olimpiya oʻyinlarida biatlon debyutidan oldin toʻrtta qishki Olimpiya oʻyinlarida harbiy patrul tadbiri boʻlib oʻtgan: Bular 1924-yil, 1928-yil, 1936-yil va 1948-yillarni oʻz ichiga oladi. 1924-yilda harbiy patrul uchun medallar topshirilgan, ammo bu boshqa uchta qishki oʻyinlar uchun namoyish tadbiri hisoblangan. XOQning rasmiylari 1924-yilgi oʻyinlarda erkaklar harbiy patrulini changʻi sporti yoki biatlon sporti bilan aralashtirmasdan alohida intizom sifatida koʻrib chiqqan. Biroq, 1924-yilgi rasmiy hisobotda uni changʻi sporti doirasidagi musobaqa sifatida xulosa qilingan.